NEUVOSTON PÄÄTÖS,

tehty 24 päivänä marraskuuta 1986,

yhteisön makean pintaveden laatua koskevasta yhteisestä tietojenvaihtomenettelystä tehdyn päätöksen 77/795/ETY muuttamisesta (86/574/ETY)

EUROOPAN YHTEISÖJEN NEUVOSTO, joka

ottaa huomioon Euroopan talousyhteisön perustamissopimuksen ja erityisesti sen 235 artiklan,

ottaa huomioon komission ehdotuksen(1),

ottaa huomioon edustajakokouksen lausunnon(2),

ottaa huomioon talous- ja sosiaalikomitean lausunnon(3),

sekä katsoo, että

komissio teki päätöksen 77/795/ETY(4) 3 artiklan 6 kohdan mukaisesti neuvostolle ehdotuksia, joiden tarkoituksena on parantaa tietojenvaihtomenettelyä ja yhdenmukaistaa mittausmenetelmät makeiden pintavesien laadun osalta,

nämä ehdotukset huomioon ottaen on suotavaa muuttaa kyseistä päätöstä tietojen toimittamista komissiolle koskevien velvoitteiden ja ajankohtien osalta ja sen osalta, miten usein ja millä tavalla komissio toimittaa näitä tietoja jäsenvaltioille ja laatii yhteenvetokertomuksen; erityisesti on suotavaa sallia jäsenvaltioille mahdollisuus saada pyynnöstä haltuunsa vuosittaisia tietoja, jotta ne voivat seurata pintavesien saastumisen tasoa; lisäksi on tarpeen täsmentää menettely, jota komission on seurattava järjestelmän tehokkuuden arvioimiseksi,

on tärkeää säätää kansallisella tasolla sovellettujen mittausmenetelmien ja mittausten vertailumenetelmien keskinäisestä kalibroinnista,

on suotavaa lisätä uusi artikla, joka koskee näytteidenoton ja parametrien analyysin vähimmäistiheyttä tämän tiheyden mahdolliseksi vähentämiseksi tietyin edellytyksin sekä parametrien vertailumittausmenetelmiä ja näytteiden säilyttämiseen ja ottamiseen liittyviä edellytyksiä, ja

on suotavaa lisätä liitteisiin vapaaehtoinen parametri ja vahvistaa vertailumittausmenetelmät, joita voidaan mukauttaa tekniseen kehitykseen,

ON TEHNYT TÄMÄN PÄÄTÖKSEN:

1 artikla

Muutetaan päätös 77/795/ETY seuraavasti:

1) Muutetaan 3 artikla seuraavasti:

a) Lisätään 3 kohtaan seuraava kohta:

"Edellä 2 artiklan 2 kohdan b alakohdassa tarkoitettujen menetelmien kuvaukset voidaan jättää pois, jos menetelmät ovat samat kuin aiempina vuosina käytetyt, sillä edellytyksellä, että tällainen pois jättäminen ilmoitetaan aina selvästi."

b) Korvataan 4, 5 ja 6 kohta seuraavasti:

"4 Kalenterivuoden kattavat tiedot toimitetaan komissiolle ennen seuraavan vuoden lokakuun ensimmäistä päivää.

5 Komissio toimittaa vuosittain sitä pyytäville jäsenvaltioille tietoja, jotka se on saanut 2 kohtaa sovellettaessa. Komissio laatii joka kolmas vuosi ja ensimmäisen kerran vuonna 1987 luonnoksen yhteenvetokertomusluonnoksen 2 artiklan 2 kohdassa tarkoitettujen tietojen perusteella. Se osa tästä kertomuksesta, joka koskee jonkin jäsenvaltion toimittamia tietoja, lähetetään kyseisen jäsenvaltion keskustason toimielimelle tarkastettavaksi. Kaikki luonnoksesta tehdyt huomautukset sisällytetään kertomukseen. Kertomus sisältää veden laatua koskevat, tämän päätöksen täytäntöönpanon jälkeen todetut suuntaukset sekä mahdollisimman paljon selittäviä huomautuksia, ottaen huomioon kertomuksen tavoitteet.

Komissio julkaisee lopullisen kertomuksen ja toimittaa siitä kappaleen jäsenvaltioille.

6 Komissio arvioi tietojenvaihtomenettelyn tehokkuuden ja tekee tarvittaessa neuvostolle ehdotuksia tämän menettelyn parantamiseksi ja tarpeen mukaan mittausmenetelmien yhdenmukaistamiseksi ottaen huomioon 4 artiklan."

2) Korvataan 4 artikla seuraavasti:

"4 artikla

1 Kunkin jäsenvaltion on järjestettävä kansallisella tasolla kalibrointi niiden laboratorioiden välillä, jotka osallistuvat tietojen keräämiseen ja analysointiin siinä määrin kuin se on tarpeen sen varmistamiseksi, että vertailumittausmenetelmät ovat verrattavissa jäsenvaltioiden laboratorioissa käytettyihin mittausmenetelmiin.

2 Komissio toteuttaa tarvittaessa kansallisella tasolla käytettyjen mittausmenetelmien vertailevan arvioinnin. Tästä arvioinnista laaditaan kertomus, joka on toimitettava jäsenvaltioille.

3 Komissio tekee 2 kohdassa tarkoitetun kertomuksen perusteella neuvostolle tarvittaessa kansallisella tasolla sovellettujen mittausmenetelmien ja liitteessä III esitettyjen vertailumittausmenetelmien välistä kalibrointia koskevia ehdotuksia."

3) Lisätään artikla seuraavasti:

"4 a artikla

1 Jäsenvaltioiden on yhteisen tietojenvaihtomenettelyn täytäntöönpanemiseksi vahvistettava näytteenotto- ja analyysitiheys, joka on pääsääntöisesti kuukausittainen.

2 Kun jäsenvaltio ei ole todennut merkittävää vaihtelua yhdessä tai useammassa veden laatua mittaavassa parametrissa ja jos veden laadun huononemisen vaaraa ei ole, tämän tai näiden parametrien mittaus- ja näytteenottotiheyttä voidaan vähentää. Tällainen tiheyden vähentäminen ei saa aiheuttaa vaaraa ihmiselle ja ympäristölle.

Tiheyden muutokset on mainittava selkeästi komissiolle 3 artiklan 2 kohdan mukaisesti toimitettavissa tiedoissa.

3 Kyseisten parametrien mittaamisessa käytetyt vertailumenetelmät ilmoitetaan liitteessä III. Muita mittausmenetelmiä käyttävien laboratorioiden on varmistettava, että saadut tulokset ovat verrattavissa.

4 Näytteille tarkoitetut astiat, sen näytteen osan säilytykseen tarkoitetut aineet ja menetelmät, josta analysoidaan yksi tai useampi parametri, näytteiden kuljetus ja varastointi sekä niiden valmisteleminen analysoitavaksi eivät saa muuttaa merkittävästi analyysin tuloksia.

5 Näytteenotto on suoritettava aina samoista paikoista ja näytteenottomenettelyjen on oltava aina samat."

4) Korvataan 6 artikla seuraavasti:

"6 artikla

Parametriluettelon, parametrien ilmaisutavan ja niiden liitteessä II määritettyjen merkitsevien numerojen sekä vertailumittausmenetelmien liitteessä III määritettyjen parametrien ja ilmaisutapojen mukauttamiseksi tekniikan kehitykseen tarvittavat muutokset tehdään 8 artiklassa määrätyn menettelyn mukaisesti, jos luetteloon tehdyt lisäykset sisältävät ainoastaan vesiympäristöä koskevaan yhteisön lainsäädäntöön sisältyviä parametrejä, joista on saatavilla tietoa kaikilla näytteenotto- tai mittausasemilla jäsenvaltioissa. Ilmaisutapojen ja merkitsevien numerojen muutokset eivät saa aiheuttaa muutoksia jäsenvaltioissa liitteessä I tarkoitetuilla asemilla käytetyissä mittausjärjestelmissä.

5) Korvataan liite II seuraavalla liitteellä:

"LIITE II

>TAULUKON PAIKKA>

"

6) Lisätään seuraava liite:

"LIITE III

>TAULUKON PAIKKA>

"

2 artikla

Tämä päätös on osoitettu kaikille jäsenvaltioille.

Tehty Brysselissä 24 päivänä marraskuuta 1986.

Neuvoston puolesta

Puheenjohtaja

W. WALDEGRAVE

(1) EYVL N:o C 321, 13.12.1985, s. 2

(2) EYVL N:o C 88, 14.4.1986, s. 108

(3) EYVL N:o C 189, 28.7.1986, s. 4

(4) EYVL N:o L 334, 24.12.1977, s. 29